Kanker eis voormalige GW-speler | Netwerk24
REGSTREEKS: Indië (32/2) t. Suid-Afrika
Kanker eis voormalige GW-speler
Deur Marnus Kok 30 Januarie 2019 13:51
Riaan van der Berg, wat die Griekwas in meer as 50 wedstryde op die rugbyveld verteenwoordig het, is verlede week aan kanker oorlede.
Volgens sy seun, JJ, is kolonkanker sowat twee jaar gelede by sy 54-jarige pa gediagnoseer. In Augustus het sy toestand erg verswak toe die kanker versprei het.
Van der Berg was 'n boorling van Bloemfontein, wat aan die Hoër Tegniese Skool Louis Botha in dié stad skoolgegaan het.
Hy was 'n veelsydige agterspeler, wat tussen 1986 en 1991 in 55 wedstryde vir die Poubloues gespeel het.
Ná sy rugbydae was hy 'n elektrisiën, wat saam met sy vrou, Adri, op 'n plot by Kwaggafontein, buite die Rosestad, gebly het.